**Adie cu îngeri**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să-mi intre secunda-n text

nemurirea mă-nconjoară

totuşi viaţa nu-i pretext

raiul ca să-l mut la ţară

Nemurirea mă-nconjoară

mă jertfesc într-un cuvânt

nenăscut ce-o să mă doară

'când duc viaţa în mormânt

Mă jerfesc într-un cuvânt

însă moartea nu-i pretext

n-am acuma niciun gând

să-mi intre secunda-n text

Nemurirea mă-nconjoară

cu îngeri de primăvară

Costel Zăgan, CEZEISME II